Zero Dark Thirty

Zero Dark Thirty on vuonna 2012 ensi-iltansa saanut yhdysvaltalainen jännitysdraamaelokuva, jonka on ohjannut Kathryn Bigelow. Elokuva kertoo Osama bin Ladenin jäljittämisestä ja lopulta surmaamisesta kymmenen vuotta syyskuun 11. päivän terrori-iskujen jälkeen. Elokuvan pääosia näyttelevät Jessica Chastain, Jason Clarke, Joel Edgerton, Chris Pratt, Kyle Chandler ja Mark Strong.

Zero Dark Thirty sai viisi Oscar-ehdokkuutta, muun muassa parhaan elokuvan, naispääosan (Jessica Chastain) ja alkuperäisen käsikirjoituksen kategorioissa. Se voitti parhaiden äänitehosteiden Oscar-palkinnon yhdessä elokuvan 007 Skyfall kanssa. Elokuva voitti parhaan naispääosan Golden Globe -palkinnon oltuaan ehdolla sen lisäksi kolmessa palkintoluokassa.

Vuonna 2016 Zero Dark Thirty äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.The 21st Century’s 100 Greatest Films, BBC Culture 24.8.2016. 

Juoni
Elokuvan alussa kuva-ala on pimeä ja ääniraidalla kuuluu autenttista radioliikennettä WTC-iskuihin kaapattujen koneiden ja lennonjohdon välillä. Siirtymässä vuoteen 2003 tavataan Pakistaniin saapuva nuori CIA-virkailija Maya (Jessica Chastain), joka heti alussa joutuu olemaan osallisena kovennetussa kuulustelussa, jossa Dan (Jason Clarke) soveltaa vankiin muun muassa vesikidutusta. Kuulusteltava Ammar (Reda Kateb) on hoitanut iskusta epäiltyjen rahaliikennettä. Kuulusteltava myös esimerkiksi sullotaan pieneen koppiin, häntä pidetään nälässä ja hän joutuu kuuntelemaan kovaa soitettua metallimusiikkia. CIA:n väki haluaa tietoja erityisesti niin sanotusta saudiryhmästä iskujen takana. Lopulta Ammar antaa al-Qaida-vaikuttaja Abu Ahmedin nimen.

Mayan työ vie häntä CIA:n enemmän tai vähemmän salaisiin vankiloihin ja kuulustelukeskuksiin niin Pakistanissa, Afganistanissa kuin Puolassakin. Välillä näytetään vuonna 2005 lontoolaiseen bussiin tehtävää pommi-iskua.

Maya ystävystyy miesvaltaisessa työpaikassa etenkin kollegansa Jessican kanssa. Naiset istuvat vuonna 2008 esimerkiksi länsimaalaisten suosimassa Marriott-hotellissa Islamabadissa, kun islamistit tekevät sinne autopommi-iskun, mutta selviävät säikähdyksellä. Jessica sopii tapaamisen amerikkalaisten vimmaisesti etsimän Osama bin-Ladenin lähipiiriin kuuluvan terroristijohtajaa hoitaneen lääkärin kanssa amerikkalaisten tukikohtaan. Kontakti autonkuljettajineen pääsee portista ohi Jessican luvalla, mutta auton ajettua paljolti CIA:n virkailijoista koostuvan joukon luo, ulos astuukin eri mies ja räjäyttää itsensä ja useita amerikkalaisia kuoliaaksi. Jessica on uhrien joukossa. Attentaatin jälkeen Osama-jahdista muodostuu Mayalle henkilökohtainen ristiretki. Hän siirtyy CIA:n päämajaan Langleyyn ja painostaa esimiehiään toimimaan epäilemäänsä Osama-kohdetta vastaan, vaikka analyytikot pitävät mahdollisena, että kyseessä voi olla myös piilotteleva huumekauppias.

Bin-Ladenin profiiliin sopiva henkilö paikannetaan linnoitusmaiseen taloon pakistanilaisessa kaupungissa, jossa sijaitsee myös muun muassa upseerikoulu. Yhdysvaltain erikoisjoukot iskevät erityisvalmisteisilla, tutkassa näkymättömillä ja lähes äänettömillä helikoptereilla rakennukseen, jossa asuu muutama muslimimies perheineen, eli paikalla on paljon naisia ja lapsia. Joukot kohtaavat verraten vähän vastarintaa, mutta aseeseen tarttuvat ammutaankin sitten kuoliaiksi viime kädessä varmistuslaukauksilla, vaikka nämä jo makaisivat maassa. Linnoitustalon kolmannessa kerroksessa joukot surmaavat Osama bin-Ladenin, käärivät tämän ruumiin pussiin ja ottavat mukaansa tietokoneiden kovalevyjä, tallennuslaitteita ja asiakirjoja ja poistuvat ilman omia tappioita.

Maya puhkeaa tehtävänsä päätyttyä yksinäisiin kyyneliin varmistuttuaan henkilökohtaisesti, että Osama on surmattu.

 Näyttelijät 

 Vastaanotto 

 Arviot 
http://www.iltasanomat.fi/elokuvat/art-1288534888489.html 
http://www.film-o-holic.com/arvostelut/zero-dark-thirty/
http://www.hs.fi/arviot/Elokuva/Zero+Dark+Thirty+on+karu+trilleri+Osama-jahdista/a1305641215818
http://www.iltalehti.fi/leffat/2013012416597464_la.shtml
http://www.episodi.fi/zero-dark-thirty-22798/
http://yle.fi/uutiset/zero_dark_thirty_on_toteutettu_arkisesti/6466487

Palkinnot ja ehdokkuudet
Palkinnot ja ehdokkuudet Palkinto Kategoria Kenelle Voitto / Ehdokkuus British Academy Film Awards Elokuva Kathryn Bigelow, Mark Boal ja Megan Ellison  Ohjaus Kathyrn Bigelow  Käsikirjoitus Mark Boal  Naispääosa Jessica Chastain  Lavastus Dennis Gassner ja Anna Pinnock  Leikkaus Dylan Tichenor ja William Goldenberg  Golden Globe Draamaelokuva  Mark Boal, Kathryn Bigelow ja Megan Ellison  Ohjaus Kathryn Bigelow  Naispääosa draamaelokuvassa Jessica Chastain  Käsikirjoitus Mark Boal Oscar Elokuva Mark Boal, Kathryn Bigelow ja Megan Ellison  Naispääosa Jessica Chastain  Alkuperäinen käsikirjoitus Mark Boal  Leikkaus Dylan Tichenor ja William Goldenberg  Äänitehosteet Paul N. J. Ottosson 

Lähteet

 Aiheesta muualla 
 Viralliset sivut 





Luokka:Vuoden 2012 yhdysvaltalaiset elokuvat
Luokka:Yhdysvaltalaiset toimintatrillerit
Luokka:Poliittiset trillerit
Luokka:Yhdysvaltalaiset sotaelokuvat
Luokka:Tositapahtumiin perustuvat elokuvat
Luokka:Kathryn Bigelow'n ohjaamat elokuvat
Luokka:Universal Picturesin elokuvat
Luokka:Columbia Picturesin elokuvat
Luokka:Parhaiden äänitehosteiden Oscar-palkinnon saaneet elokuvat
Luokka:Golden Globe -palkitut elokuvat
Luokka:Seulonnan keskeiset artikkelit